梅尧臣
送方进士游庐山
长风沙浪屋许大，罗刹石齿水下排。
历此二险过湓浦，始见瀑布悬苍崖。
系舟上岸入松径，三日踏穿新蜡鞋。
路盘深谷出岭望，后山日照前山霾。
偶逢风雨恐衣湿，侧倚石胁人相乖。
雨收不觉在高处，却见僮仆提携偕。
水声不绝鸟声好，药草香气人人怀。
老僧避俗去足跣，野客就涧开门为。
树隐映见寺刹，层层杳杳跻云阶。
坞田将获鸟雀横，秋果正熟猴猿。
东林淡应似旧，唯此足以待尔侪。
子心洒落撇然往，我主尘垢难磨揩.